**arome**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prin hotă

aroma de-ngheţată Malba

și-un tril de soprană

kinetic art-

pe sorțul de bucătărie

luna-i schimbătoare

pe masa din bucătărie

resturi-

salată Caesar

bebeluș adormit

în linguriță

albina continuă cină

povestire fantezistă

pe masă doar

două scrumbii

\*

cântând la orgă

Des Esseintes

în simfonii alintă gustul

anxietate-

răsfățând amărăciunea

singurătăţii

prin robinete de argint

picură

plăceri pervertite

cu sunete duioase

flautul dezghioacă

lichiorul de mentă

cornată

și-un sunet furios de trompetă-

deșteptând dorul

în tonul major

al ginului

trăsnete lovesc cerul-gurii

timbru de oboi

forfotit

în paharul cu lichior de chimen

improvizaţii

pentru clarinet-

gust amărui de curaçao

bând puțin câte puţin

din vișinată-

pianul și trompeta se sfădesc

într-o gamă minoră

benedictina

vântură aroma de miere

în compania

unui cvartet de coarde

și a unui pahar cu vin roşu

îndulcind tristețea

cu arome de piper

un contrabas și-o picătură de bitter

pe-n serate

melodii la harpă

și-un strop de afinată

amintiri șterse

de sucul fermentat de ovăz și orz

și de dangătul tobelor